Document ID: 32014R0137

KOMMISSIONENS GENNEMFØRELSESFORORDNING (EU) Nr. 137/2014
af 12. februar 2014
om ændring af forordning (EU) nr. 468/2010 om opstilling af en EU-liste over fartøjer, der udøver ulovligt, urapporteret og ureguleret fiskeri
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (1), særlig artikel 30, og
ud fra følgende betragtninger:
(1)
I kapitel V i forordning (EF) nr. 1005/2008 fastsættes der procedurer for identifikation af fiskerfartøjer, der udøver ulovligt, urapporteret og ureguleret fiskeri (IUU-fiskerfartøjer), og procedurer for opstilling af en EU-liste over sådanne fartøjer. I artikel 37 i den pågældende forordning fastsættes det, hvilke foranstaltninger der skal træffes over for fiskerfartøjer opført på den pågældende liste.
(2)
EU-listen over IUU-fartøjer blev opstillet ved Kommissionens forordning (EU) nr. 468/2010 (2) og senere ændret ved gennemførelsesforordning (EU) nr. 724/2011 (3), (EU) nr. 1234/2012 (4) og (EU) nr. 672/2013 (5).
(3)
Ifølge artikel 30, stk. 1, i forordning (EF) nr. 1005/2008 bør EU-listen også omfatte fiskerfartøjer, der er opført på de lister over IUU-fartøjer, som de regionale fiskeriforvaltningsorganisationer (RFFO'erne) har opstillet.
(4)
Samtlige fiskeriforvaltningsorganisationer skal i henhold til deres respektive regler opstille og regelmæssigt ajourføre lister over IUU-fartøjer (6).
(5)
Kommissionen skal i henhold til artikel 30 i forordning (EF) nr. 1005/2008 ajourføre EU-listen, så snart den fra de regionale fiskeriforvaltningsorganisationer har modtaget listerne over fiskerfartøjer, som formodes at have udøvet IUU-fiskeri, eller for hvilke det bekræftes, at de har udøvet sådant fiskeri.
(6)
Kommissionen har modtaget de ajourførte lister, som er opstillet på de regionale fiskeriforvaltningsorganisationers årsmøder.
(7)
Fartøjet »Marta Lucia R«, som var opført på de lister, der er opstillet eller ændret ved forordning (EU) nr. 468/2010, gennemførelsesforordning (EU) nr. 724/2011, (EU) nr. 1234/2012 og (EU) nr. 672/2013, er på mødet den 10.-14. juni 2013 fjernet fra listen opstillet af Den Interamerikanske Kommission for Tropisk Tunfisk (IATTC) og ved rundskrivelse af 20. august 2013 fjernet fra listen opstillet af Den Internationale Kommission for Bevarelse af Tunfiskebestanden i Atlanterhavet (ICCAT). Dette fartøj bør derfor betragtes som fjernet fra EU-listen med virkning fra den 20. august 2013.
(8)
Fartøjet »RED«, som stod opført på de lister, der er opstillet eller ændret ved forordning (EU) nr. 468/2010, gennemførelsesforordning (EU) nr. 724/2011, (EU) nr. 1234/2012 og (EU) nr. 672/2013, er den 14. november 2012 fjernet fra listen opstillet af Kommissionen for Fiskeriet i det Nordøstlige Atlanterhav (NEAFC), den 21. december 2012 fjernet fra listen opstillet af Organisationen for Fiskeriet i det Nordvestlige Atlanterhav (NAFO) og på mødet i tilsynskomitéen den 11. december 2013 fjernet fra listen opstillet af Organisationen for Fiskeriet i det Sydøstlige Atlanterhav (SEAFO). Dette fartøj bør derfor betragtes som fjernet fra EU-listen med virkning fra den 11. december 2013.
(9)
Eftersom ét og samme fartøj kan være opført under forskellige navne og/eller flag alt efter, hvornår det er blevet opført på de regionale fiskeriforvaltningsorganisationers lister, bør den ajourførte EU-liste indeholde de forskellige navne og/eller flag som fastslået af de respektive regionale fiskeriforvaltningsorganisationer.
(10)
Forordning (EU) nr. 468/2010 bør derfor ændres i overensstemmelse hermed.
(11)
Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur -
VEDTAGET DENNE FORORDNING:
Artikel 1
Del B i bilaget til forordning (EU) nr. 468/2010 erstattes af teksten i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. februar 2014.

Labels: 8
11
5
6